ร่อน จม.เปิดผนึก ถึง รมว.ยุติธรรม ขอยกเลิก ร่าง พ.ร.บ.คู่ชีวิต เหตุยังไม่ครอบคลุมทั้งหมดของการใช้ชีวิตคู่
คณะทำงานเพื่อการสมรสที่เท่าเทียมสำหรับทุกคน ร่วมกับองค์กรและบุคคล80รายชื่อ ร่อน จม.เปิดผนึก ถึง รมว.ยุติธรรม ขอยกเลิก ร่าง พ.ร.บ.คู่ชีวิต ชี้ยังไม่ครอบคลุมทั้งหมดของการใช้ชีวิตคู่แนะพิจารณาแก้ไขปรับปรุงกฎหมายครอบครัวมรดกในบรรพ5บรรพ6ประมวลกฎหมายแพ่งและพาณิชย์เพื่อขยายสิทธิการสมรสให้ครอบคลุมทุกเพศ ทุกอัตลักษณ์ทางเพศ และทุกเพศวิถี22 ส.ค.2562 มูลนิธิเพื่อสิทธิและความเป็นธรรมทางเพศ แจ้งว่าคณะทำงานเพื่อการสมรสที่เท่าเทียมสำหรับทุกคน ร่วมกับองค์กรและบุคคลที่ดำเนินงานด้านสิทธิความหลากหลายทางเพศ80รายชื่อ ออกจดหมายเปิดผนึก ถึงรัฐมนตรีว่าการกระทรวงยุติธรรม เพื่อพิจารณายกเลิก ร่าง พ.ร.บ.คู่ชีวิต พ.ศ และขอให้พิจารณาแก้ไขปรับปรุงกฎหมายครอบครัวมรดกในบรรพ5บรรพ6ประมวลกฎหมายแพ่งและพาณิชย์เพื่อขยายสิทธิการสมรสให้ครอบคลุมทุกเพศ ทุกอัตลักษณ์ทางเพศ และทุกเพศวิถีโดยอ้างถึงกรณีที่ กรมคุ้มครองสิทธิและเสรีภาพ กระทรวงยุติธรรม ได้จัดทำร่าง พ.ร.บ. คู่ชีวิต พ.ศ ที่มุ่งเน้นให้ความสำคัญในเรื่องการจัดการทรัพย์สินมรดกและการฟ้องแทนในคดีอาญาได้เท่านั้น และร่าง พ.ร.บ.ฉบับดังกล่าวยังไม่ครอบคลุมทั้งหมดของการใช้ชีวิตคู่ เช่น สิทธิในการรักษาพยาบาลและการได้รับสวัสดิการ(กรณีที่อีกฝ่ายมีสิทธิที่ได้รับจากการทำงาน)สิทธิในกรณีคู่ชีวิตฝ่ายหนึ่งตาย สิทธิในการรับบุตรบุญธรรมร่วมกันเป็นต้น และคณะรัฐมนตรีก็มีมติเห็นชอบร่างพ.ร.บ.ดังกล่าว พร้อมทั้งได้ส่งไปให้คณะกรรมการกฤษฎีกาพิจารณา คณะกรรมการกฤษฎีกา(คณะพิเศษ)ร่วมกับส่วนราชการที่เกี่ยวข้องพิจารณาปรับปรุงแก้ไขร่าง พ.ร.บ.ให้มีความสมบูรณ์ยิ่งขึ้น และให้หน่วยงานต้นสังกัดจัดเวทีรับความความคิดเห็นตามมาตรา77ของรัฐธรรมนูญแห่งราชอาณาจักรไทย พ.ศ.2560 ที่โรงแรมมิราเคิลแกรนด์ คอนเวนชั่น กรุงเทพฯ เมื่อวันที่16ส.ค.ที่ผ่านมารายละเอียดจดหมายเปิดผนึกมีดังนี้ :เพื่อ พิจารณา ยกเลิก ร่าง พ.ร.บ.คู่ชีวิต พ.ศและขอให้พิจารณา แก้ไขปรับปรุงกฎหมายครอบครัวมรดกในบรรพ 5 บรรพ 6 ประมวลกฎหมายแพ่งและพาณิชย์จาก คณะทำงานเพื่อการสมรสที่เท่าเทียมสำหรับทุกคน องค์กรและบุคคลที่ดำเนินงานด้านสิทธิความหลากหลายทางเพศสิทธิในการก่อตั้งครอบครัวเป็นสิทธิขั้นพื้นฐานของมนุษย์ ไม่ว่าจะเป็นการก่อตั้งครอบครัวในรูปแบบครอบครัวตามธรรมชาติหรือการก่อตั้งครอบครัวบุญธรรม สิทธิดังกล่าวนี้ได้รับการรับรองไว้ในตราสารระหว่างประเทศด้านสิทธิมนุษยชนที่ไทยเป็นภาคีได้แก่ ปฏิญญาสากลว่าด้วยสิทธิมนุษยชน ค.ศ.1948กติการะหว่างประเทศว่าด้วยสิทธิพลเมืองและสิทธิทางการเมือง ค.ศ.1966กติการะหว่างประเทศว่าด้วยสิทธิทางเศรษฐกิจ สังคมและวัฒนธรรม ค.ศ.1966 รวมทั้งในหลักการยอกยาการ์ตาหรือหลักการว่าด้วยการใช้กฎหมายสิทธิมนุษยชนระหว่างประเทศในประเด็นวิถีทางเพศและอัตลักษณ์ทางเพศ ก็ระบุไว้ชัดเจนในข้อ 24 เป็นต้นปัจจุบันสังคมไทยมีคู่ชีวิตเพศเดียวกันและคนข้ามเพศจำนวนมากที่ใช้ชีวิตร่วมกันเป็นครอบครัวเฉกเช่นคู่รักชายหญิงทั่วไป แต่สถานภาพของคู่ชีวิตเพศเดียวกันและคนข้ามเพศกลับไม่มีกฎหมายรับรอง ทำให้บุคคลดังกล่าวไม่ได้รับความคุ้มครองตามกฎหมายทั้งในเรื่องสิทธิและหน้าที่ที่จะพึงมีพึงได้ภาคประชาสังคมได้เห็นถึงปัญหาดังกล่าว และได้มีการประชุม ทำงานวิจัย ตั้งคณะกรรมการเพื่อดำเนินการแก้ไขปัญหาเรื่องนี้มาอย่างต่อเนื่อง ทั้งร่วมทำงานกับกลไกรัฐสภา ปีพุทธศักราช 2555 ยื่นข้อเสนอให้กับรัฐผ่านกระบวนการกลไกสหประชาชาติทั้ง UPR ICCPR CEDAW ทำงานร่วมกับคณะกรรมการปฏิรูปกฎหมาย เพื่อหาทางออกที่เกิดประโยชน์แก่ชุมชนความหลากหลายทางเพศมากที่สุด จนมีการตั้งคณะทำงานเพื่อการสมรสเท่าเทียม และเสนอทางออกของเรื่องนี้ผ่านการแก้ไขประมวลกฎหมายแพ่งและพาณิชย์ บรรพ 5และ6 ซึ่งสอดคล้องกับงานวิทยานิพนธ์ดีเด่นของคณะนิติศาสตร์ มหาวิทยาลัยสุโขทัยธรรมาธิราช โดย ชวินโรจน์ธีรพัชรพร ซึ่งได้ศึกษาทั้งแนวทางจากต่างประเทศ ความเป็นไปได้จากหน่วยงานรัฐที่เกี่ยวข้อง และความต้องการของชุมชนความหลากหลายทางเพศ โดยจัดทำ (ร่าง) พ.ร.บ. แก้ไขเพิ่มเติมประมวลกฎหมายแพ่งและพาณิชย์ พ.ศ. เพื่อเปิดโอกาสให้บุคคลสามารถสมรสกันได้โดยไม่เลือกปฏิบัติด้วยเหตุแห่งเพศขณะเดียวกัน กรมคุ้มครองสิทธิและเสรีภาพ กระทรวงยุติธรรม ได้จัดทำร่างพระราชบัญญัติ คู่ชีวิต พ.ศที่มุ่งเน้นให้ความสำคัญในเรื่องการจัดการทรัพย์สินมรดกและการฟ้องแทนในคดีอาญาได้เท่านั้น และร่าง พ.ร.บ. ฉบับดังกล่าว ยังไม่ครอบคลุมทั้งหมดของการใช้ชีวิตคู่ เช่น สิทธิในการรักษาพยาบาลและการได้รับสวัสดิการ (กรณีที่อีกฝ่ายมีสิทธิที่ได้รับจากการทำงาน) สิทธิในกรณีคู่ชีวิตฝ่ายหนึ่งตาย สิทธิในการรับบุตรบุญธรรมร่วมกัน เป็นต้นทั้งนี้คณะรัฐมนตรีก็มีมติเห็นชอบร่างพ.ร.บ.ดังกล่าว พร้อมทั้งได้ส่งไปให้คณะกรรมการกฤษฎีกาพิจารณา คณะกรรมการกฤษฎีกา(คณะพิเศษ)ร่วมกับส่วนราชการที่เกี่ยวข้องพิจารณาปรับปรุงแก้ไขร่าง พ.ร.บ.ให้มีความสมบูรณ์ยิ่งขึ้น และให้หน่วยงานต้นสังกัดจัดเวทีรับความความคิดเห็นตามมาตรา 77 ของรัฐธรรมนูญแห่งราชอาณาจักรไทย พ.ศ.2560 ขึ้นในวันที่ 16 สิงหาคม 2562 ณ โรงแรมมิราเคิลแกรนด์ คอนเวนชั่น กรุงเทพฯ นั้นคณะทำงานเพื่อการสมรสที่เท่าเทียมสำหรับทุกคน ร่วมกับองค์กรและบุคคลที่ดำเนินงานด้านสิทธิความหลากหลายทางเพศ 80 รายชื่อตามที่ปรากฏด้านล่างนี้ขอเรียนว่า (ร่าง) พระราชบัญญัติ คู่ชีวิต พ.ศฉบับกรมคุ้มครองสิทธิเสรีภาพ กระทรวงยุติธรรม มีเนื้อหากฎหมายที่เลือกปฏิบัติกับบุคคลหลากหลายทางเพศ เนื่องจาก พลเมืองหญิง ชาย ได้รับการคุ้มครองสิทธิในการก่อตั้งครอบครัวและสมรสตามประมวลกฎหมายแพ่งและพาณิชย์มีสิทธิสวัสดิการครอบครัวมากกว่า พลเมืองกลุ่มหลากหลายทางเพศดังนั้นจึงใคร่ขอเสนอ ให้ท่านรัฐมนตรีว่าการกระทรวงยุติธรรม พิจารณา ยกเลิก ร่าง พ.ร.บ.คู่ชีวิต พ.ศและขอให้พิจารณาแก้ไขปรับปรุงกฎหมายครอบครัวมรดกในบรรพ 5 บรรพ 6 ประมวลกฎหมายแพ่งและพาณิชย์ เพื่อขยายสิทธิการสมรสให้ครอบคลุมทุกเพศ ทุกอัตลักษณ์ทางเพศ และทุกเพศวิถีด้วยเหตุที่ ปพพ. มีเงื่อนไขแห่งการสมรส ในมาตรา 1448 ว่าการสมรสจะทำได้ต่อเมื่อชายและหญิงมีอายุสิบเจ็ดปีบริบูรณ์ซึ่งเป็นเงื่อนไขหวงห้ามต่อกลุ่มบุคคลที่มีความหลากหลายทางเพศเช่น กลุ่มคนรักเพศเดียวกัน กลุ่มคนรักสองเพศกลุ่มคนข้ามเพศ กลุ่มนอนไบนารีฯลฯ มิให้เข้าถึงสิทธิการสมรสตาม ปพพ.ส่งผลให้กลุ่มบุคคลที่มีความหลากหลายทางเพศ ไม่ได้รับสิทธิ หน้าที่ และศักดิ์ศรีที่เกิดจากการเป็นคู่สมรส ทั้งจาก ปพพ. กฎหมายอื่น และระเบียบข้อบังคับภาครัฐและภาคเอกชนถือเป็นการขัดต่อรัฐธรรมนูญแห่งราชอาณาจักรไทย พ.ศ. 2560หมวด 3 สิทธิและเสรีภาพของปวงชนชาวไทย มาตรา 27 บุคคลย่อมเสมอกันในกฎหมาย มีสิทธิและเสรีภาพและได้รับความคุ้มครองตามกฎหมายเท่าเทียมกันด้วยเหตุนี้ คณะทำงานฯ จึงขอเสนอให้พิจารณาปรับปรุงแก้ไขกฎหมายครอบครัวมรดก ขยายสิทธิการสมรส โดยการเปลี่ยนแปลงถ้อยคำที่เป็นกลางทางเพศ(Gender Neutral) ซึ่งมีถ้อยคำที่กำหนดในกฎหมายครอบครัว มรดก บรรพ 5 และ บรรพ 6ปพพ.แล้ว แต่ยังไม่ครบถ้วน คือ เปลี่ยนคำว่า ชายและหญิง เป็น บุคคลสองคน สามีภริยา เป็น คู่สมรส บิดามารดา เป็น บุพาการี ในบทบัญญัติของ ปพพ.บรรพ5และบรรพ 6 ทุกมาตราเพื่อให้บุคคลทุกเพศ ทุกอัตลักษณ์ทางเพศ และทุกรสนิยมทางเพศได้รับสิทธิความเสมอภาคความยุติธรรม ในสิทธิ หน้าที่ และศักดิ์ศรี อันพึงมีพึงได้จากการสมรสเหมือนคู่สมรสชายหญิงทั่วไป เช่นสิทธิในสวัสดิการภาครัฐและภาคเอกชน สิทธิในการรับบุตรบุญธรรมร่วมกันสิทธิในการดำเนินการมีบุตรโดยอาศัยเทคโนโลยีช่วยการเจริญพันธุ์ทางการแพทย์ อันสืบเนื่องจากการเป็นคู่สมรสที่ชอบด้วยกฎหมาย และ สิทธิในการมีศักดิ์ศรีในฐานะ คู่สมรสที่ชอบด้วยกฎหมายตาม ปพพ.และตามกฎหมายอื่นๆ ในราชอาณาจักรไทย เป็นต้นซึ่งการขยายสิทธิการสมรสดังกล่าว ไม่กระทบต่อสิทธิและหน้าที่ใดๆณ ปัจจุบันของ คู่สมรส ชายหญิงทั่วไปและ สิทธิหน้าที่ของบิดามารดา และ บุตร ในปัจจุบันแต่อย่างใดขอแสดงความนับถือคณะทำงานเพื่อการสมรสที่เท่าเทียมสำหรับทุกคน องค์กรและบุคคลที่ดำเนินงานด้านสิทธิความหลากหลายทางเพศสำหรับ 80 องค์กรและรายชื่อบุคคลประกอบด้วย :1.มูลนิธิเพื่อสิทธิและความเป็นธรรมทางเพศ2.มูลนิธิเครือข่ายเพื่อนกะเทยเพื่อสิทธิมนุษยชน3.กลุ่มโรงน้ำชา4.กลุ่มนอนไบนารี่ไทยแลนด์5.โครงการสร้างสรรค์อนาคตเยาวชน6.บางกอกเรนโบว์7.มูลนิธิธีรนาถกาญจนอักษร8.สำนักพิมพ์สะพาน9.มูลนิธิเอ็มพลัส10.ชวินโรจน์ ธีรพัชรพร11.เครือข่ายสุขภาพและโอกาส (HON)12.พริษฐ์ ชมชื่น13.พักตร์วิไลสหุนาฬุกลุ่มเยาวชนศีขรภูมิ14.ร้านหนังสือบูคู ปัตตานี15.PinkmangoTV16.ณฐกมล ศิวะศิลปะ17.วิทยา แสงอรุณ18.วรรณพงษ์ ยอดเมือง19.กลุ่มพะยูนศรีตรัง20.มูลนิธิซิสเตอร์21.รณภูมิ สามัคคีคารมย์22.LGBT SMEs and Professionals Thailand23.Love United24.อันดามันพาวเวอร์ ภูเก็ต25.กลุ่มฟ้าสางที่ริมโขง อุบลราชธานี26.พิงค์กี้มังกี้เพื่อความหลากหลายทางเพศประเทศไทย27.สมาคมฟ้าสีรุ้งแห่งประเทศไทย28.มูลนิธิเพื่อนพนักงานบริการ(SWING)29.ภรณ์ทิพย์ มั่นคง Fairly Tell Organization30.Siwawong Sooktawee31.ชนาง อำภารักษ์32.Young Feminist Network33.Piyadhorn Suvarnvasi34.ธงรบ รอดสวัสดิ์35.จันทร์จิรา บุญศรี36.Nattaporn Artharn37.ชนน์ชนก พลสิงห์38.พนิดา บุญเทพ39.วศิน พงษ์เก่า40.ทศพล กฤษณบุตร41.นุรฮายาดี ยูโซ๊ะBUKU42.วิเชียร ทาหล้า43.ทัตเทพ เรืองประไพกิจเสรี44.ศิรินันต์ สุวรรณโมลี45.SAGA Thailand46.ศิริ นิลพฤกษ์47.Muhammadmumin Muna48.นิศารัตน์ จงวิศาล49.กฤตนัน ดิษฐบรรจง50.กองบรรณาธิการเว็บไซต์ส่องสื่อ51.เครือข่ายเยาวชนที่อยู่ร่วมกับเอชไอวี(ประเทศไทย)52.ดวงใจ สุภาพึ่ง53.ไพรินทร์ เสาะสาย54.วรุฒ จักรวรรดิ์55.พิพัฒน์ วิมลไชยพร56.มูลนิธิสื่อชาวบ้าน(มะขามป้อม)57.เครือข่ายรัฐสวัสดิการเพื่อความเท่าเทียมและเป็นธรรม We Fair58.นิติรัตน์ ทรัพย์สมบูรณ์59.ขบวนการอีสานใหม่60.Prism Digital Magazine 61.สมพงษ์ วงศ์ชนะจิตต์62.พิชเญศพงษ์คุรุปรัชฌามรรค งานกลุ่มอนุรักษ์ป่าบุญเรือง งานสภาประชาชนกลุ่มน้ำอิง ตอนปลาย63.จันทร์จิรา บุญประเสริฐ64.ชูเวช เดชดิษฐรักษ์65.ศิริศักดิ์ ไชยเทศ66.พงศ์สุดา กาศยปนันท์67.ศุภนินิต สุขอินทร์68.สุภัทรา จรัสจรุงเกียรติ69.ชุทิมา ชื่นหัวใจ กลุ่มรักษ์บ้านแหง อ.งาว จ.ลำปาง70. สุระศักดิ์ เฉลิมศรี ประธานมูลนิธิแอ็พคอม71.จรัญ คงมั่น72. โปรเจกต์เสวนา เอเชียตะวันออกเฉียงใต้73. ศูนย์พิทักษ์และฟื้นฟูสิทธิชุมชนท้องถิ่น Center for protection and Revival of local community Rights (CPCR)74. คะติมะ หลี่จ๊ะ เครือข่ายสตรีชนเผ่าพื้นเมือง75. ตี๋ นาหยอด76. VatcharaphongDangprad77. กลุ่ม Thaiconsent78. 1448 For All79.ไพศรี แก้วสืบ80. ทวีป น้อยสกุล
คณะทำงานเพื่อการสมรสที่เท่าเทียมสำหรับทุกคน ร่วมกับองค์กรและบุคคล 80 รายชื่อ ร่อน จม.เปิดผนึก ถึง รมว.ยุติธรรม ขอยกเลิก ร่าง พ.ร.บ.คู่ชีวิต ชี้ยังไม่ครอบคลุมทั้งหมดของการใช้ชีวิตคู่
LGBT,คณะทำงานเพื่อการสมรสที่เท่าเทียมสำหรับทุกคน,ความหลากหลายทางเพศ,ร่าง พ.ร.บ. คู่ชีวิต พ.ศ.....